
কার্ল্লাইল ও বৰ্ত্তমান যুগধৰ্মম । * 


শা লজ NE 





বন্ধুগণ, অ'মি আন্তবিক প্রীতির সহিত আপনাদিগকে অভি- 
বাদন কবি ৷ আপনাবা নিশ্চয়ই মহাত্মা টমাম্‌ কার্লাইলেব 
নামে আকুষ্ট হইয়া অদ্যকাব এই সভায় সমবেত হইয়াছেন। 
এই সভা সেই মহাত্বপ্রতি আপনাদিণের শ্রদ্ধা ও অনুরা- 
গেব পবিচষ প্রদর্শন করিতেছে! মহাপুরুষনর্গের মহত্ব অনু- 
ভব কবা সাধাবণ শোকেন পক্ষে সহজ নহে। পূর্ণিমা রজনীতে 
সুবিমল শশধৰ সকলেবই নয়নপথে সমুদিত হয়, কিন্তু তদ্দ- 
শনে কেবল কবি ভ'বুকদিগের জদয়েই অনুপম আনন্দ ও 
বিচিত্র ভাবসমূছেব মঞ্চাব হইয়া থাকে; তদ্ৰূপ যাহাদিগের 
জয়ে কিয়ৎ পরিমাণে মহত্ব আছে, ভাহারাই কেৰল মহা- 
পৃরুষদিগের অন্ববাগী হন ও শ্াহাদিগেব কাধ্যকলাপের গুঢ়মৰ্ম্ম 
অনুভব করিতে সমৰ্থ ইইয়| থাকেন। যাহার হৃদয়ের ভিতরে 
সৌন্দৰ্য্য লাই, সে বাহিরের সৌনর্য্যে মুগ্ধ হইতে পারে না; 
ষাহ্গ্ত অন্থরে মহত নাই, সে কোন ব্যক্তির বা কোন ব্যাপারের 
মহত্তে ঝুট হয় না। আপনারা কালাইলের মহত্বে আকৃষ্ট; 
সেই জনাই আমি আপনাদিগকে অভিবাদন কবিতেছি। আমি 

যে তাছার মহত্বের গভীরতা পরিমাণ করিয়া তাহার বিষয় অ'লো- 
চনা করিতে উদ্যত হইয়াছি, এরূপ নহে । আমার ন্যায় সামান্য 
লোকের পক্ষে তাহা কি কখন সম্ভব? যেমন প্রস্ক টিত সুন্দর 
গোলাপের মৌন্দৰ্ধ্যে ও সৌরভে আকৃষ্ট হইয়া লোকে পুনঃ পুনঃ 
তাহা দর্শন ও আছ্রাণ করিয়। থাকে, আমিও সেইরূপ কালা- 
ইলের পবিত্র জীবনকুসুমের সৌন্দধ্যে ও'মৌরতভে আকৃষ্ট হইয়া 
পুনঃ পুনঃ সেই সৌন্দধ্য দর্শন, ও সৌরভ আস্রাণ করিতেছি । 
সেই পুপ্পের ভাবমধু কত পান করিলাম, মনে হইতেছে, আরও 
পান করি। মহাত্মা কালইলের ভাবসমূহের কিঞ্চিৎ আস্বাদ 
লাভ করিয়া আমি মুগ্ধ হইয়াছি ; সেই জাযই অদ্য তাহার বিষয় 
আলোচনা করিতে উদ্যত হইলাম । 

অদ্যকার আলোচ্য বিষয়,--“মহাত্মা টমাস্‌ কাল“ইল ও 
বর্তমান ফযুগধৰ্ম্ম ত স্কটলগ্ডের অন্তঃপাতী এক্লিফেকান্‌ গ্রামে 
১৭৯৫ খৃষ্টাব্দে ৪ঠা ডিসেম্বর টমাস্‌ কালইল জন্মগ্রহণ করেন 
তাহার পিতা জেমৃস কালাইল এক যথার্থ সাধুপুরুষ ছিলেন। 
তিনি কৃষিকৰ্ম্ম করিয়া জীবিকা নির্বাহ করিতেন। জেমৃস 
কালণইল যেমন পরিশ্রমী, তেমনই বুদ্ধিমান পুরুষ। সকলেই 
তাহার শুদ্ধ চরিনের প্রশংসা করিত। ধৰ্ম্মশাস্ত্ৰপাঠে তাহার 
আতস্তরিক অনুরাগ ছিল; কাল্পনিক বিষয় অবলম্বন করিয়া যে 
সকল পুস্তক লিখিত হয়, তত্সমুদয়ের প্রতি তিনি নিতান্ত বাগ 
প্রদর্শন করিতেন। সত্যেব প্রতি, অকপটতার প্র" তাহার 
যেরূপ প্রগাঢ় অনুরাগ লক্ষিত হইত, সাধারণতঃ সেবপ অনুরাগ 
স্প্মাদিগের নয়নগোচৰ হয় না। যাহ! যথার্থ নহে, তাহাকে 
তিনি কোনও ক্রমেই প্রশ্রয় দিতেন না। তাহার এই ষথার্থানু- 

রাগিঙাসন্বদ্ধে একটি সুন্দর গল্প আছে। জেমূস কালইলৈর 
এক পুঞ্জের বিবাহোপলক্ষে কোন ব্যক্তি বলিয়াছিলেন, “মহা- 
শয়, আপনার বাড়ীটার কোন কোন স্থান নিতান্ত জীর্ণ হইয়া 
পড়িয়াছে?& সকল স্থান কোনরূপ আবরণ দ্বার। প্রচ্ছন্ন করিয়া 
সুন্দর কর! আবশ্যক”। তিনি বলিলেন,-.কি? আবরণ দ্বারা 
প্রচ্ছন্ন করিব ? যাহা জীর্ণ, তাহাকে হন্দররূপে প্রতিপন্ন করিবার 
প্রয়াস কখনই আমাকর্তক অবলম্বিত হইবে ন!" । বাড়ীর 
অপর সকলেরই অভিলাষ, জীর্ণ স্থান গুলি আবরণ দ্বারা প্রচ্ছন্ন 
কর! হয়; তাহারা তদনুক্ূপ উদ্যোগ করিলেন, কিন্ত সেই 
ষথাৰ্থানুরাগী পুরুষ কনে তাহাদিগের উদ্যোগ কার্যে পরি- 
ণত করিতে দিলেন না। সঁদৃশ ব্যক্তির পুত্র যে সর্বপ্রকার 
মিথ্যা অসার আড়ম্বরকে অন্তরের সহিত বৃণ| করিবেন, তাহা 
বিচিত্র নহে । পিতার এই গুণের উত্তরাধিকারী হইয়াই মহাত্মা 
টমাস্‌ কালাইল সমস্ত জীবন কেবল মিথ্যা ও আড়ম্বরের বিরুদ্ধে 
লেখনী চালনা করিয়াছিলেন। মহাত্মা কার্শাইল স্বীয় পিতার 
বিবিধ গুণ-গ্রামের ভূয়সী প্রশংসা করিতেন। তিনি বলিতেন, 
“আমার পিতা বাইবেল শাস্ত্রোকত ধৰ্ম্মাত্মা ঈনকের ন্যায়।” বাই- 
খেল গ্রন্থে লিখিত আছে, ধর্ম্মাত্ম। ঈনক তিন শর্ত বৎসর এই 
মর্ত্যলোকে জীবন ধারণ করিয়াছিলেন; এবং ওঁ দীর্ঘকালের 
মধেরুখ্তিনি কথনও কোন প্রকার পাপে বা ছুক্ষশ্নে লিপ্ত হুন 
নাই। হার হৃদয় মন নিয়তই ধন্মভাবে পরিপূর্ণ থাকিত; 
পরমেশ্বরের বিদ্যমানত! তিনি নিয়তই সুস্পষ্টন্লপে উপলব্ধি করি- 
তেন। কথিত আছে, তিনি ঈশ্বরের সহিত নিয়ত বিচরণ করি 
তেন; ও তাদৃশ ধৰ্ম্মণীবনের পুরস্কারস্থরূপ ধর্ম্মাত্ম। ঈনককে 

মৃত্যুগ্রাসে পতিত হইয়া ইহলোক হইতে বিদায় গ্রহণ কবিতে 
হয় নাই ; তিনি সশবীরে স্বৰ্গবাসী হইয়াছিলেন। আমাপিগেব 
দেশেও অনেক পুণ্যকন্মী পুক্ষেব সশবীবে সর্গে গমন? কৰিবার 
কথা আমবা পৌবাণিক গ্রন্থাবলীতে পাঠ কৰিয়া থাকিল৷ মহাত্ম| 
কালশইল এই ধৰ্ম্মাত্ম৷ ঈনকেব সহিত স্বীয় পিতাব তুলনা কবি- 
তেন ৷ জেমস কার্শাইল কীদুশ সাধুপুকষ ছিলেন, এতদ্রাবা 
আমবা তাহ] বিলক্ষণ ক্গদয়ঙ্গম কৰিতে পাবি । মহত ব্যক্তিদিগের 
পিতামাতার চবিত্রের প্রশৎখসা সচরাচর শ্ৰুতিগোচব হয় বটে; 
কিন্তু কাল ইলেব পিতাৰ যেকপ গুণগ্রামেব বর্ণনা পাঠ কবা 
যায়, অপর কাহারও পিতাব এত প্রশংসা বোধ হয় ইতিহাসে 
পাঠ কবা যায় না। সকল মহাপৃক্ষেবই জননীর প্রশংসা ইতি- 
হাসে বিশেষকপে কীর্তিত হইবা থাকে । কাঁলণইল-.জননী 
মার্গারেট, মহাপুকুষপ্রস্থতি পলমগুণবতী বমণীকুলেৰ শ্রেণী 
বহিভূ্ত হইবেন, ইহ! কখনই সম্ভব নছে। সাধু অগষ্টিনের 
জননী মণিকাঁদেবীব কথা আমবা ইতিহাসে পাঠ কবিয়াছি। 
ভীহাব প্রার্থনাবলে তদীয় স্বামী ও পুত্র ধৰ্ম্মালদ্বারে বিভূষিত 
হইয়াছিলেন। থিযোডোব পার্কাব্বে জননীর পবিচষ আমরা 
সকলেই প্রাপ্ত হইয়াছি। অষ্টমব্ষাঁয় শিশু পার্কাব যষ্টিহস্তে 
পথ দিয়া যাইতে যাইতে একটি ভেককে প্রহার করিতে উদ্যত 
হইয়াছিলেন : হঠাৎ তাহার মনের ভিতব হইতে কে''যেন 
তাহাকে নিবাবণ করিল। তিনি গুহে গমন পূর্বক গুননীকে 
দিজ্ঞাসা করিলেন, “মা! । আমি ত ভেকটিকে প্রহার কবিতে 
উদ্যত হইয়াছিলাম, অন্তরেব ভিতর হইতে কে আমাকে নিবা- 
রণ করিল?” জননী কহিলেন, “মানুষে ইহাকে বিবেক বলে, 

কিন্তু আমি বলি, ইহা মানবাত্মার মধ্যে ঈশ্বরবাণী”। যে জননী 
ঈদৃশ কথা বলিয়াছিলেন, সে জননী যে কীদৃশ গুণবতী ছিলেন, 
তাছা আমরা সহজেই হৃদয়ঙ্গম করিতে পারি। মহাভক্ত 
শ্রচৈতন)দৈবের জননী শচীদেবীর গুণকাহিনী আমাদের দেশে 
অনেকেই শ্রবণ কবিয়াছেন। ব্ৰাহ্মসমালের প্রিয় আচাধ্য 
কেশবচন্দ্র মেনের জননী বহুগুণের আধার। তাহার ধৰ্ম্মশীলত| 
ও অমাগ্রিকতা আমরা সকলেই অবগত আছি। তাহার ভক্তি- 
ভাব নারীগণেব পরম প্রার্থনীয়। এই সকল মহাপুরুষ-প্রহৃতি' 
গণের ন্যায় কাল [ইলভুননীও সাধ্বী ও গুণবতী ছিলেন। 
তাহার জদয় অতি কেরন এবং প্রকৃতি অতি মধুরছিল। তিনি 
পুস্তক পাঠে বিলক্ষণ অনুরাগ ও ধন্মানুষ্ঠানে প্রগাঢ় নিষ্ঠ! প্রদ- 
শনি করিতেন। উন্তরকালে মহাত্মা কাশাইল যে উৎকৃষ্ট গ্রন্থা- 
বলী রচনা করিয়াছিলেন, কাঁলাইল-মাঁতা তৎসমুদয় অভিনি- 
বেশ সহকাৰে পাঠ কবিয়াছিলেন। কথিত আছে, ইংলণ্ডের 
প্ৰোটেক্টৰ অলিভার ক্ৰেমওয়েল সম্বন্ধে মহাত্মা কালাইল যে 
নবভাবপূর্ণ প্রবন্ধ প্রকটিত করিয়াছিলেন, জননী মার্গারেটই 
তাহার মূল। কালা ইল-ক্ননী সন্তানবর্গের শৈশব কালেই 
গ্তাহাদিগের অন্তঃকরণে নৈতিক ভাবসমূহ বদ্ধমূল করিয়া দিবার 
জন্য কিরূপ প্রয়াস অবলম্বন করিতেন, তাহা আপনারা একটি , 
গল্পস্*ুনিলেই অনায়াসে হৃদয়ঙ্গম করিতে পাবিবেন। টমাস, 
কালইস্ঞারিণত বয়সে একদা এক বন্ধু মমভিব্যাহারে পথ দিগ 
যাইতে যাইতে কর্দমাবৃত এক কটিকাখণ্ড দেখিতে পাইয়া পদ 
দ্বার! উহ] কর্দমমধ্য হইতে উত্তোলন পুন্ক একস্থানে রাখি! 
দিলেন। বন্ধু জিজ্ঞাসা করিলেন, “আপনি ওরূপ করিলেন 

কেন?” কালাঁইল কহিলেন, "শৈশবে আমার জননী যে 
সকল নীতি শিক্ষা দিয়াছিলেন, তাহা আমি কখনই বিস্মৃত 
হইতে পারিব না। তিনি বলিয়াছিলেন, 'ঈশ্ববের ₹ট্টর কোন 
বস্তুর অপচয় হইতে দেওয়া উচিত নহে ; বিশেষতঃ খ'ণাদ্রব্যের 
অপচয় কবা নিতান্ত গ্রহিত। এই রুটিকাখণ্ডে হয়ত কোন 
ক্ষুধার্ত শৃগাল ব! ব্যোমচীরী বিহঙ্গমের ক্ষুধা নিবারণ হুইতে 
পারে 1” কাঁলাইলের এই উত্তর শুনিলে লোকে সহজেই বুঝিতে 
পারে, ভাহাব জননীৰ প্রকৃতি কিৰপ ছিল; ও তিনি কত বত্তে 
সন্তানবর্গেব হৃদয়ে বিবিধ নৈতিকভার বদ্ধমূল করিয়া দিতেন । 
জেমূস কালণইশকে যেমন তাহার সন্তান শইবেল-বর্ণিত ধশ্মা তা 
ঈনকের সহিত উপমা করিতেন, জননী মার্গারেটকে তেমনই 
কোন কোন গ্রন্থকার উক্ত শাস্তোল্লিখিত মেরি ও মার্থার সহিত 
উপমা করিয়া থাকেন! মেরি ও মাথার মধ্যে এক জন ধৰ্ম্মে 
প্রমন্ত, গাহ'দ্থ কৰ্ম্মে উদাসীন; অপর জন গৃহকৰ্ম্মে হুনিপুণ এ 
মনোযোগী ৷ এই উভয়ের চরিত্র কাল ইলমাত| মার্গারেটের 
চরিত্রে সমন্বয়ীভূত হইয়াছিল। সঁঢ়শ জনক জননীর পুত্র, 
প্রতিভা ও সদৃগুণে বিভূষিত হইয়া মানবসুমাজ উজ্জ্বল করিবেন, 
ইহা বিচিত্র নহে। কার্লাইল-চবিতকে হুন্দবু করিবার পক্ষে 
প্রাকৃতিক সৌন্দধ্যপূর্ণ নাহার জন্মস্থানও বিলক্ষণ অনুকৃল ছিল। 
শৈশবে যে স্থানে বাস করা যায়, সেই স্থানেৰ প্রভাব কি্বশুখরি- 
মাণে চরিত্রের উপরি পতিত হুইয়া থাকে। অনেকে ভু করেন, 
যে সকল ব্যক্তির শৈশবকালে চরিরোৌপরি সহরের প্রভাব 
পতিত হয়, তাহাবাই সমধিক উন্নতি লাভে সমর্থ হন; কিন্ত 
এ কথা সম্পূর্ণ সত্য বলিয়া গ্রহণ কণা যায় না। জগদ্বিখ্যাত 

শেকসপীয়র ও মহাত্মা টমাস কাল ইল প্রভৃতি তাহার 
ব্যতিক্রম-স্থল। 

জে কালাইল স্বীয় সন্তানবৰ্গের সুশিক্ষাবিধানে বিশেষ 
মনোষেজ্ী ছিলেন। টমাস কালণইল অতি অল্পবয়সে একটা 
সামান্য পাঠশালায় বিদ্যাভ্যাসে প্রবৃত্ত হন; একাদশ বৎসর 
বয়ঃক্রমকালে একটি উচ্চশ্রেণীর বিদ্যালয়ে প্রবিষ্ট হইয়া চতুর্দশ - 
বৎসর বয়সে বিশ্ববিদ্যালয়ের প্রবেশিকা পরীক্ষায় উত্তীর্ণ হন; 
তদনন্তর উনবিংশতি বৎসর বয়ঃক্রম কাল পর্ধ্যস্ত এডিনবরা বিশ্ব 
বিদ্যালয়ে অধ্যয়ন করেন্ট। তাহার স্মৃতিশক্তি অসাধারণ ছিল। 
তাহার বয়ংক্রম যখন ৫ বত্মর, তখন উপাসনামন্দিরে আচার্ধ্য- 
গণের উপদেশস্মহ অৰণ করিবার পরে তিনি ও সকল উপদেশের 
প্রধান প্রধান অংশ হসুন্দৱবপে বলিতে পারিজ্নে। বাল্যকাল 
হইতেই সাহার পাঠে গ্রগা অনুরাগ । শৈশবে তিনি সামান্য 
অর্থ পাইলেই ছোট ছেট পুস্তক ক্রয় করিয়া আদ্যোপান্ত পাঠ 
করিতেন । ছোট ছোট বালকের! পত্পমা পাইলেই যেমন দৌড়িয়| 
খাবারের দোকানে গমন করে, শিশু কালএইল পয়সা পাইলেই 
অমনি দৌড়িয়া ুস্বুকের দোকানে গমন করিতেন। এই অসা- 
প্ৰারণ পাঠানুরাগ তাহার মৃত্যুকাল পধ্যস্ত সমভাবে বিদ্যমান ছিল। 
উনিশবৎসর বয়সে তিনি এত বিষয়ের এত গ্রন্থ অধ্যয়ন করিয়া- 
চ্িঞ্চলন যে, তৎকালে এডিনবর] বিশ্ববিদ্যালয়ের কোনও অধ্যা- 
পকও ভ গ্রন্থ পাঠ করেন নাই। বাল্যকালে তিনি অত্যন্ত 
অল্পভাষী ছিলেন, চিন্তাশীলতার লক্ষণ তৎকালেই তাহার জীবনে 
পরিলক্ষিত হইয়াছিল । 

বিশ্ববিদ্যালয় পরিত্যাগের পরে টমাস কাল ইল দীবিকা- 

নির্বাহের জন্য কোন প্ৰকাৰ ব্যবসায় অবলম্বন কবা আবশ্যক 
বোধ কবিলেন। কি ব্যবসায় অবলম্বন কবিবেন? গণি'ত- 
শাস্তে ও প্রাকৃতিক বিজ্ঞানে তাহার পাবদর্শিতা দর্শনে টমাস 
কার্শাইলেব এক শিক্ষক তাহাকে শিক্রীনচর্চ1 কবিবারং পরামর্শ 
পিয়াছিলেন। তাহার পিতাব পিতান্ত আভল৷ষ, তিনি পুবো- 
হিত হন। লোকের পবামর্শ লইয়া অথবা গুরুজনেব অভি- 
প্রায় দেখিয়া কি জীবনের কর্তবা নির্ণয কব! ষাষ? পব্‌- 
মেশ্বর প্রত্যেক ব্যাক্তব জীবনে এক একটি উদ্দেশ্য বিধান 
করেন; সেই উদ্দেশ্য অবধারণ কৰি! যে ব্যক্তি আপনাৰ 
জীবনের কৰ্ম্ম নির্ণয় কবিতে সমর্থ হন, ীতনিই ধন্য, তিনিই 
সুধী । তিনি স্বীয় অবলম্বিত কণ্মে যেরূপ ১00005501 অর্থাৎ 
সফলপ্রয়াস হন, অপব সাধাবণে সেব্ূপ হয না। জনসমাজের 
অসাবতা, আডম্ববপ্রিয়তা, ও মিথ্যাচবণ প্রভৃতির তীব্র প্রতিবাদ 
কবিয়া অনেক নূতন ভাব প্রচার কবাই কাল।ইলেব জীবনের 
উদ্দেশ্য ছিল। তৎকালে পুবোছিতসম্প্রদায়, যে সকল মত 
কেবল চলিয়। আসিতেছে বলিয়া বিশ্বাস করিতেন, যে সকল কৰ্ম্ম 
কেবল অনুষ্ঠিত হইয়া আসিতেছে বলিয়া! সম্পাদন করিতেন, 
কালইল তদানীন্তন পুরোহিত-শ্রেণীব অন্তর্ভ ত হইলে তাহাকে? 
সেই সকল মত মানিষা চলিতে হইত ও সেই সকল কৰ্ম্মে 
অনুষ্ঠান কবিতে হইত। সেই জন্যই লোকশিক্ষাবিমদিন 
ভাহাব জীবনের উদ্দেশ্য হইলেও তিনি পুরোহিত--ীতু ক্র 
হইতে পাবিলেন না । ইটালিব অন্তর্গত লম্বার্ডি প্রদেশে মাৰ্ক ইস্‌ 
গঞ্জাথা নামক এক প্রধান ব্যন্তি আপনাব পুত্র আলয়সিয়মকে 
সৈনিক ব্যবসায়ী কবিবাব অভিপ্ৰায়ে পুজেব শৈশবাবস্থাতেই 

ছেট ছোট কামান ও তাবাৰি ক্রীড়াদ্রবারূপে তদীয় হস্তে অর্পণ 
করিতেন ৷ বাল্যকালেই যাহাঁতে পুলের মতি যুদ্ধাদ্বিবিষয়ে 
প্রবাহিত'ট্য়, তদ্বিধানই তাহার উদ্দেশ্য ছিল। কিন্তু বিধাতা 
আলয়সিহিসকে সম্পূর্ণ বিভিন্ন উদ্দেশ্যে দীক্ষিত করিয়াছিলেন। 
আলয়সিয়স শৈশবে কামান, তরবারি লইয়া খেলা করিয়াও 
যৌবনেন প্রারস্তেই ব্রহ্মলাভ-লালসায় তপম্যাচবণে প্রবৃত্ত হই" 
লেন। অবশেষে অষ্টাদশবৰ্ধ বয়সে বোগীব সেবা কবিতে 
করিতে ইহলোক হইতে বিদায় গ্রহণ করিলেন। বাস্তবিক 
বিধাতা যাহাকৈ যে মন্ত্র প্রদান করেন, সে ব্যক্তি সেই মন্ত্র সাধন 
হরিতে পাইলেই যথার্থ তৃপ্তি অনুভব করে। বিধাতার মন্ত্র যে 
মানুষ কখন পবিত্যাগ করে না, আমি এ কথা বলিতেছি ন1। 
যাহা হউক মহাত্মা কাল7ইল পিতাৰ অভিলাষশ্রণে অসমর্থ 
হুইয়া পিতাকে আপনার ইচ্ছা অবগত করিলেন। কথিত আছে, 
একদা জেমস কাল ইল নিতান্ত ,বিমর্ষচিন্তে ও বিষ বদনে এক 
স্থানে উপবিষ্ট ছিলেন; কোন বন্ধু তাহাকে তাহার বিষপ্নতার 
কাৰণ জিজ্ঞাসা কৰিলে তিনি কহিলেন, "মহাশয়, আজ টমাসের 
পত্রে জানিতে পাবিলামু, সে পুরোহিত-ব্যবসায়-গ্রহণে অসন্মত। 
*আমার বহুদিন পোষিত অভিলাষ আজ বিসৰ্জন করিতে 
হইল”। বাহ্যতঃ জেমৃস কাল1ইলের অভিলাষ পূর্ণ হইল ন! 
বটে কিন্তু মহাত্না কাল্ইলের উত্তরকালীন কাধ্যকলাপ 
দর্শন জশন্বিলে, রচনা ও বক্তৃতা পাঠ করিলে কে বলিতে পারে, 
জেমৃস কালা ইলের অভিলাষ পূর্ণ হয় নাই ? 

টমাস্‌ কার্লাইল প্রথমত; এনান্‌ নগরে এক বিদ্যালয়ে 
গণিত-শিখ্ষকের কৰ্ম্ম গ্রহণ করেন; তথায় দুই বৎসর কাল কৰ্ম্ম 

করিয়া কির্কান্ডি নগরে আরও ছুই বৎসর শিক্ষকতা করেন। 
পূৰ্ব্বেই কথিত হইয়াছে, তিনি গণিতশান্ত্রে বিশেষ বু্যুংপন্ন 
ছিলেন। তিনি ফবামী ভাষায় লিখিত, লিজ্রে গ্ডার শাহেবের 
প্রণীত জ্যামিতি গ্রন্থের অনুবাদ করেন ৷ গ্লাস্গে বিশ্ববিদ্যালয়ে 
জ্যোতিষ অধ্যাপকের পদ শূন্য হইলে টমাস কালাইল উক্ত 
পদের জন্য আবেদন করিয়াছিলেন! যদিও নান! কাবণে তাহার 
আবেদন ফলদায়ক হয় নাই, কিন্ত তিনি যে উক্ত পদের যোগ্য 
পাত্র, তাহা বিশ্ববিদ্যালয়ের অনেকেই মুক্তকঠে স্বীকার করিয়া, 
ছিলেন। চারি বৎসর বিদ্যালয়ের শিক্ষকতা করিবার পরে 
কলাইল, চালস্বুলার নামক এক ব্যণ্তিপ্র Private tutor 
অর্থাৎ শিক্ষাদাতা হইয়া লণ্ডন নগরে গমন করেন। উত্তরকালে 
চাল স্‌ বুলার পালমেণ্টে প্রবেশ করিয়া যে সকল ষদনুষ্ঠানের 
প্রস্তাবনা করেন, তৎসমৃ্ধয়ের ভাব তিনি কালণইলের নিকট 
হইতেই এই সময়ে লাভ করিয়াছিলেন। 

১৮২৩ খুষ্টান্দে মহাত্মা কাল।ইলের বিবাহ হয়। তাহার 
পত্নী জেন, স্বাধ্বী, বিদুষী ও গুণবতী রমণী ছিলেন। সক্রেটিস, 
জেণ্টিপিকে বিবাহ করিয়া কেবল দুঃখ ভোগ করিয়াছিলেন; 
এই রমণীকে বিবাহ করিয়া কাল ইল তাদৃশ অবস্থায় নিপতিত" 
হন নাই। যাজ্ঞবন্কা মৈত্রেমীকে প্রাপ্ত হুইয়া, মহম্মদ খাদি- 
জাকে লাভ করিয়া যেরূপ সুখী হইয়াছিলেন, কা লাইল জেদ্ছক 
জীবন পথে সঙ্গিনী করিয়াও সেইরূপ সুখী হুইযহ্িলেন। 
তাঁহার পিতা, মাতা, স্ত্রী ও ভাই ভগ্গীরা,-সকলেই মনের মত 
ছিলেন। বিবাহ হইতেই কাঁশাইল-জীবনের এক নৃতন পরি- 
চ্ছেদ আর্ক হয়। তিনি কিঞ্চিৎ স্ত্রীধন লাভ করিয়া স্কটলণ্ডের 

অন্তঃপাতী ক্রেগেন-পট্টক নামক এক রমণীর স্থানে গমন করিয়া 
সস্ত্রীক বাস করেন। এই স্থানে বাস করিয়া তিনি অধ্যয়ন ও 
প্ৰবন্ধ রটননাতেই সময়াতিপাত করিতে থাকেন। জৰ্ম্মান্‌ 
সাহিতোঁ তাহার বিশেষ পাণ্ডিতা ছিল; এই সময়ে তিনি 
স্পেণীয় ও গ্রীক ভাষার গ্রন্থাবলী বিশেষরূপে অধ্যয়ন করেন। 
এই সময়েই তাহার “সার্টর”-গ্রন্থ রচিত হয়। এই গ্রন্থের 
সুখ্য।তির কথা কি বলিব? এক ব্যক্তি বলিয়াছিলেন, “এই 
সার্টর গ্রন্থ যিনি রচন! করিয়াছেন, তাঁহাকে আমি বন্ধু বিবেচনা 
করিব, ইহ! বিচিত্র নহে; যিনি সার্টর পড়িয়া সুখী হন, 
তাহাকেও আমি বঙ্ধুৰ্পবিবেচন| করি” । কিন্তু এই গ্রন্থ রচিত 
হইবার পরে বহুকাল পর্যাস্ত কোন গ্রন্থ-বিজ্রেতা অর্থ ব্যয় পূৰ্ব্বক 
উহা মুদ্রান্কিত করিয়! প্রচার করিতে স্বীকৃত হন নাই। অব* 
শেষে উহ মুদ্ৰিত হইলে, কেবল দুই ব্যক্তি উক্ত গ্রন্থের গৌরব 
অনুভব করিতে সমর্থ হন। এক, আমেরিকাবানী ভাবগ্রাহী 
মহাত্মা এমা দন, অপর রোমাণ-কাথলিক-সম্প্রদায়ভূক্ত এক 
পুরোহিত। এমন কি, সুবিখ্যাত পণ্ডিত জন ষ্টর য়ার্ট মিল ও এই 
সার্টর গ্রন্থের মূল্য প্রথমতঃ বুঝিতে পারেন নাই। জন ষ্ট,য়াৰ্ট 
“মিল বলিয়াছেন, "আমি প্রথমে ইহা অকিঞ্চিৎকর বিবেচনা 
করিয়াছিলাম ; ছুই বৎসর পরে যখন 'ফেজাস ম্যাগাজিন 
নাশক পত্রে প্রকটিত হইল, তখন ইহা পাঠ কারয়া বিলক্ষণ 
আনন্বজ্স্মাভ করিলাম, ও পুণকিতচিত্তে ইহার যত্পরোনাস্তি 
প্রশংসা করিতে লাগিলাম”। মিলের মত লোকে প্রথমে কাল!" 
ইলের গ্রন্থের মহত্বাবধারণে সমর্থ হন নাই; দুই বৎসর পরে 
সমর্থ হইলেন। কালাইলের নবীন গভীর ভাবের মধ্যে প্রবিষ্ট 


[ ১২ ] 


হইতে অপর সাধারণের যে আরও অধিক সময় লাগিবে, ইহ! 
আর বিচিত্র কি? সার্টরের ন্যায় তাহার প্রসিদ্ধ “ফরাসী-বিপ্রব” 
নামক গ্ৰন্থও জনসমাজে প্রথমে আদর লাভ করিতে পরে নাই । 
গ্রন্থ ইংলণ্ডে আদৃত হইবার পূর্বে কেবল আমেরিকাতে 
আদর লাভ করিয়াছিল। ১৮৩৫ খৃষ্টাব্দে কাপাইল ক্রেগেন 
পক পরিত্যাগ পূৰ্ব্বক ইংলণ্ডে উপস্থিত হইয়া লণ্ডনের উপকণে 
চেলসি নামক স্থানে বাজ গ্রহণ করেন। চেল সিতে বাস 
করিয়া তিনি এক দিকে গ্রন্থ রচনা ও অপর দিকে লণ্ডন নগরে 
প্রকাশ্য বক্তৃতা করিয়া আপনার ভাব প্রচার করিতে থাকেন। 
প্রথম বৎসরে তিনি "জৰ্ম্মান্‌-সাহিত্য”্ৰবিষয়ে ছয়টী বক্তৃতা 
করেন । এইরূপ প্রতিবংসর এক একটি বিষয় অবলম্বন করিয়| 
কতিপয় বক্তৃতা করিতে থাকেন। ১৮৪০ খৃষ্টাব্দে “মহাপুরুষ” 
সম্বন্ধে তাহার প্রসিদ্ধ বক্তৃতাবলী অভিব্যক্ত হুইয়াছিল। এই 
বক্তৃতা! গুলি অল্প কাল মধ্যেই ফেঞ্চ ও জৰ্ম্মান্‌ ভাষায় অনুবাদিত 
হয়। ইহাতেই প্রতিপন্ন হইতেছে, লোকে তাহার এই বক্তৃতা 
গুলির শীঘ্ৰ আদর করিতে সমর্থ হুইয়াছিল। কা লাইল এক 
জন Born-Orator অর্থাৎ জন্ম বাগ্মী পুরুষ ছিলেন। বাল্য- 
কালে তিনি অল্পভাষী ছিলেন বটে, কিন্তু তখন ও একদা এব 
স্ভায় ঈদৃশ বাগ্মীতার পরিচয় দিয়াছিলেন, যে তাহাতে সকলেই 
আশ্চর্ধ্যান্বিত হইয়াছিলেন। তাহার পিতাও সেই সভাফু্টপ- 
স্থিত ছিলেন, তিনিও সম্ভানের শক্তি দর্শনে অত্র বিমুগ্ধ 
হইয়াছিলেন। কালাইলের লণ্ডন নগরের বন্তৃতা-সমূহে যে 
বহুলোকে বিমুগ্ধ হইয়াছিলেন, ইহ! সহজেই সিদ্ধান্ত করা 
যাইতে পারে। ইহার পরে তিনি ফেডরিকের জীবনবৃত্ত প্ৰভৃতি 

আরও কতিপয় গ্রন্থ রচনা! করেন। এই ফেডরিকের জীবন বৃত্ত 
বচন! করিবার উপযোগী বিবরণ সংগ্রহার্থেই কালাইল জ্ন্মণি 
গমন কম্মিছিলেন। রাজনীতি ও সামাজিক বিষয়েও 
তাহার অনেক পুস্তিকা প্রকটিত হইয়াছিল। এই সমস্ত 
বক্তৃতা ও গ্রন্থের দ্বারা তিনি জন্সমাজে অনেক নূতন ভাব 
প্রচার করিয়াছিলেন। সকল দেশের সকল কালের ইতিবৃত্ত 
পৰ্য্যালোচনা করিলে আমরা জানিতে পারি, যথন কোন প্রতিভা- 
শালী ব্যক্তি কোন নৃতন ভাব বা নৃতন তত্ত্ব প্রচার করেন, তখনই 
এক দল লোক তাহার বি-রাধী, আর একদল তাঁহার পরম বন্ধু 
ও পরম ভক্ত হইয়া দাড়ান | কালণইল সম্বন্ধেও ইহার ব্যতিক্রম 
হটে মাই । 

ইন্ধনাচ্ছাদিত অগ্নি যেমন চিরকাল প্রচ্ছন্ন থাকে না, তেমনই 
কালণইলের প্রতিভা চিরকাল লোকের অজ্ঞাত রহিল ন1। 
তাহার খ্যাতি কালক্ৰমে ইংলগ্ডে, লগশ্মণিতে, আমেরিকাতে ব্যাপ্ত 
হুইয়৷ পড়িল । অনেকেই তাহাকে বড় লোকের আসনে বসাই- 
লেন। তিনি লণ্ডন পুস্তকালয়ের President অর্থাৎ অধ্যক্ষ 
হইলেন। এডিনবরা বিশ্ববিদ্যালয়ে লর্ড রেক্টরের পদ শুন্য 
হুইলে লোকে হৃবিখ্যাত ডিস্রেলিকে তৎপদ প্রদান ন! করিয়া 
তাহাকে উক্ত পদে অধিষ্ঠিত করিলেন। ইংলগ্ডের রাণী ভিক্টো- 
রিয়া” তাহার সহিত সাক্ষাৎ করিলেন। জন্মণির সম্রাজ্ঞী 
ইংলগ্ডেঞ্মীসিয়া তাহার চেল সির বাসভবনে উপস্থিত হুইলেন। 
এইরূপ তাহার সম্মানের সীম! রহিল ন| ৷ জৰ্ম্মণি ও ইংলণ্ডের 
রাজসভা হইতে তাহাকে “Order 00079 le merit” ও 
«Grand Cross of the Bath” উপ।ধিদ্বত্ন প্রদান করিবার 

প্রস্তাব হইল, কিন্ত তিনি তাহা গ্রহণ করিতে অস্বীকার করি' 
লেন। তিনি পদাৰ্থপ্ৰিয় ছিলেন, আভম্বরপ্রিয় ছিলেন না । 
তাঁহার চরিত্র বাল্যকাল হইতে মৃত্যুকালপর্ধ্যন্ত চিরদিনই 
অতীব বিশুদ্ধ ছিল। লোকে তাহাকে চেলসির প্রফেট ও 
সেজ. অর্থাৎ সাধু জ্ঞানী পুরুষ বলিত। অসারতা, মিথ্যা, 
আড়ম্বর ও অন্যায়ের বিরুদ্ধে তিনি চিরদিনই তীর ভংসন৷ 
করিতেন; কিন্তু তাহার লোকানুরাগও অল্প ছিল না। তাহার 
ক্ষমা সহিষুতা ও লোকানুরাগসম্বন্ধে ছুই একটি গল্প শুনিলেই 
আপনারা তাহ! বিশেষন্রপে হৃদয়ঙ্গম বরিতে পারিবেন । বিখ্যাত 
গ্রন্থকার ডিকোয়েন্সি কাল ।ইলের একখানি গ্রন্থের সমালো- 
চন। করিতে করিতে অতাস্ত নিন্দা করিয়াছিলেন; ইহাতে 
কাল ইলের হৃদয়ে বিরক্তির সঞ্চার হওয়া দূরে থাকুক, তিনি 
ডিকোয়েন্সি প্রতি অনুরাগ প্রদর্শনে কখনই কার্পণ্য করেন 
নাই। ক্রেগেনপট্টকে অবস্থানকালে কালণাইল ডিকোয়েন্সিকে 
দেখিবার অভিপ্ৰায়ে অনুরাগভরে স্বীয় আবাসে আহ্বান 
করিয়াছিলেন। ইহা কি তাহার কোমল হদয়ের পরিচয় নহে? 
তাহার “ফরাসীবিপ্লব” নামক গ্রন্থের এক ভাগের পাওুলিপি 
জনষ্ট য়ার্ট মিল পাঠ করিবার জন্য লইয়া গিয়াছিলেন। তিনি 
পাঠাস্তে তাহার সঙ্গিনী টেলর-পত্বীকে পাঠ করিবার জন্য অৰ্পণ 
করেন; ও টেলর-পত্বীর অনাবধানতা নিবন্ধন তদীয় ০ৃত্য 
কর্তৃক উহা ভম্মীভূত হইয়া যায়। ইহাতে কাল+ই.লর কি 
ভয়ানক ক্ষতি হইল, তাহ! সহজেই অনুভব কর! যাইতেছে । 
তন্নিবন্ধন কালইল মিলের উপরি অণুমাত্র বিরক্ত হন নাই। 
অধিকন্ত জন ই য়াট মিল যখন বিষণ্ন মুখে আপনার দোষ স্বীকার 

করিবার জন্য কালাইলের নিকটে উপস্থিত হইয়াছিলেন, তখন 
মিলের হুংখাপনোদনবাসনায় কাল ইল অন্যান্য বিষয়ের প্রসঙ্গ 
উত্বাপনপুঞ্জবিক তাঁহার সহিত বাক্যালাপে সময়াতিপাত করিয়া- 
ছিলেন্। এই খঁটন। কি কালাইলের ধৈর্য ও মহত্তের পরি- 
চায়ক নহে? কালইলের গুণের কথা অনেক বলিলাম) ইহ! 
অপেক্ষা অধিক কথা অবশিষ্ট রহিয়াছে । সেই সকল বর্ণনা 
করাই অদ্যকার বক্তৃতার প্রধান উদ্দেশ্য। ১৮৮০ খ্রীষ্টাব্দে 
আমাদিগের স্বগাঁয় আচার্য্য কেশবচন্ত্র সেন ব্ৰাহ্মসমান্দে “নব- 
বিধান" ঘোষণা করেন; তাহারই পর বৎসরে, ১৮৮১ খরীষ্টান্দে 
৫ই ফেব্রুয়ারী প্রাতঃক্ল ৮।০ টিকার সময়ে মহাত্মা কালণ- 
ইল ইহলোক পরিত্যাগ করেন। তাহার গুণ বুঝিয়াছিলেন 
বলিয়াই জৰ্ম্মণনি ও আমেরিকা প্রভৃতি স্থানের লোকেরা তদীয় 
মৃত্যুর পূৰ্ব্বে পীড়ার সময়ে স্বাস্থ্যসং্বাদ অবগত হুইবার জন্য 
প্রতিদিন উদগ্রীব হইয়| অবস্থান করিতেন। সেই জন্যই 
তাহার মৃত্যুতে ইংলণ্ডে, স্কটলণ্ডে, জন্দ্মণিতে, ও আমেরিকায় 
অসংখ্য লোকে হাহাকার করিয়াছিলেন । 

বন্ধুগণ, কালাইলের প্রক্কত মহত্ব যদি আপনার! অনুভব 
ক্ষবিতে ইচ্ছা করেন, তবে তাহার ধৰ্ম্মভাবের মধ্যে প্ৰবেশ করুন । 
আমি কালইল-জীবন পর্যালোচনা করিয়া দেখিতে পাইলাম, 
তিল বিশেষ গুণই' তাহার মহত্তের মূল। তাহার প্রথম গুণ, 
51208 অর্থাৎ সরলতা,_অকপটতা। এই Sincerity 
[ সরলতা] অপেক্ষা যানবচরিত্রে আর কি উংকৃষ্টতর গুণের 
সমাবেশ হইতে পারে ? আমরা চারি দিকে অনরলতা ও কপটতা! 
দেখিয়া বিরক্ত হইয়া পড়ি। আমাদিগের চরিত্রে এই Sincerity 

অর্থাৎ অকৃত্রিমতার অভাব আছে বলিয়াই আমরা দিন দিন 
উন্নতি লাভ করিতে পারিতেছি না। মানুষ যদি Sincere 
[ সরল ও অকপট ] হইয়া ধৰ্ম্ম সাধন করিতে অগ্রসত হয়, জন- 
সমাজের সেবা করিতে অভিলাষ করে, তাহা হইলে “থ্রী স্বৰ্গ 
হইয়া পড়ে। Sincere [ অকপট ] পাপা ভাল; তবু Insin- 
০০7০ [ কপট ] সাধু ভাল নয়। কার্লাইলের অস্থি মজ্জায় এই 
Sincerity অর্থাৎ সরলতা প্রবিষ্ট হইরাছিল। সমস্ত জীবন 
তিনি এই অফত্রিমতার গুণ কীৰ্ত্তন করিয়াই অতিবাহিত করিয়া- 
ছিলেন। তিনি স্বয়ং এক খাটি লোক ছিলেন; এবং লোকে 
থাটি হয়, এই তাহার প্রধান প্রার্থনা ছি= । যাহা কিছু খাটি 
নয়, অকুত্রিম নয়, তাহার প্রতি তিনি বিষম স্থণ| প্রকাশ করি- 
তেন। তিনি বলিষাছিলেন,_-«][ should aay, sincerity, 
a deep, great, genuine sincerity is the first chara- 
০1580 of all men in any way heroic. "—"A great 
man cannot be without it.’ ইহার অর্থ এই, প্ৰগাঢ় 
অকৃত্রিম সরলতাই মহাজনদিগের সর্ধপ্রথম লক্ষণ; কোন 
মহাপুকষই এ লক্ষণে বঞ্চিত নহেন। তিনি বলিয়াছেন, 
“The merit of originality is not novelty, it is sin 

cerity. “—" Every son of Adam, can become a 
sincere man, an original man, in this sensc ‘sino 
mortal is doomed to be an insincere man.” পধ্বতনত্বের 
ভিতর মৌলিকতা নহে, ময়লতার মধ্যেই মৌপিকতা। প্রত্যেক 
মানব সমন্তানই সরল ও অকপট হইতে পারে; এই ভাবে 
প্রত্যেক মানবসস্তানের মধ্যেই মৌলিকত| থাকিতে পারে; 

অসসল হওয়া কাহারও নিয়তি হইতে পারে না। মহাত্মা 
কালাইল মহাজনদিগের চরিত্রে এই 51020 অর্থাৎ খাটি 
ভাব দেখিয়া বিমুগ্ধ হইয়াছিলেন। খাটি পদার্থের মধ্যাদা তিনি 
বুঝিয়ার্িিলন। তিনি স্বয়ং খ টি হইয়া সংলভাবে সত্যান্বেষণ 
করিতেন ও প্রাপ্ত সত্যে সরলভাবে অন্তরের সহিত বিশ্বাস 
স্থাপন করিতেন। কালাইল-চরিত্রের দ্বিতীয় গুণ, Belief 
7210) বিশ্বাস। তিনি বলিয়াছিলেন, “Belief is great, 
life-giving. The history of a nation becomes 
fruitful, soul elevating, 2008.08, so soon as it believes”, 
"বিশ্বাস অতি মহত্ত্ব ৫ ইহ! জীবনপ্ৰদ ৷ যখনই কোন জাতি কোন্‌ 
সত্যে যথাৰ্থ বিশ্বাস স্থাপন করে, তখনই সেই জাতির প্রচুর 
উন্নতি হুইয়া থাকে ।” পরমেশ্বরের প্রতি,-পরলোকের প্রতি” 
সমুদয় সত্যের প্রতি,--মকণ সাধুর প্রতি মহাত্মা কালইলের 
একাত্তিক বিশ্বাস ছিল। তাহার “সার্টর” গ্রন্থ পাঠ করিয়া এক 
ব্যক্তি বলিয়াছিলেন, “Carlyle has a rcal 50110161773 the 
invisible.” “এ পুস্তক পাঠ করিলে মুক্তকঠে স্বীকার করিতে 
হয়, অদৃশ্য ঈশ্বরে ও অদৃশ্য স্বর্গরাজ্যে কালাইলের যথার্থ বিশ্বাস 
১ আছে ৷” এই যথাৰ্থ 'বিশ্কাম মানুষের অবস্থার কি সুন্দর পরিবর্তন 
সাধন করে, আমর] সকলেই তাহ] অল্পাধিক অবগত আছি। এই 
বিশ্বাস যাহার অন্তঃকরণে বিদ্যমান, তিনি এই বিশাল হৃষ্টিগ্ৰন্থ 
যেরূপ পাঠ করেন, অবিশ্বাসী কখনই সেরূপ পাঠ করিতে 
পারে না। তাহার চক্ষে এই সূর্য্য, চন্দ, গ্রহ, নক্ষত্ৰ ও 
জীবপুঞ্জ এক ভাবে দৃষ্ট হয়, অবিশ্বাসী এ সকল অপব 
ভাবে নিরীক্ষণ করে। তাঁহার অন্তর নিয়ত পূর্ণ, অবিশ্বাসীর 

অন্তর শুন্য। তিনি যে গৃহ নিৰ্ম্মাণ করিতে আরস্ত করেন, 
হুদার ভূমিতে হুঢৃঢ়ভ।বে তাহার ভিত্তি স্থাপন হয়; অবি- 
শ্বাসী যে গৃহ প্রস্তুত করিতে যায়, শুন্যদেশে তাহার ভিত্তি 
স্থাপিত হইয়া থাকে। বিশ্বাসী ব্ৰহ্মবলে বলীয়ান্‌ হই. ব্ৰহ্ষৈরই 
অভিপ্ৰায় সাধন করেন, অবিশ্বাসী কিছুই দেখিতে পায় না, 
কিছুই বুঝিতে পারে না ;_যাহা কিছু করিতে যায়, সকলই ব্যর্থ 
হইয়া পড়ে। বিশ্বাস মানব-চরিত্রের বিশুদ্ধতা রক্ষা করে, মনুষ্য- 
সমাজে ধৰ্ম্মকে প্ৰতিষ্ঠিত করে। প্রকৃত বিশ্বাসী হইয়া যদি 
আমরা ধৰ্ম্ম সাধন করি, কর্তব্য পালন করি, তাহ! হইলে আম!- 
দিগের উন্নতিমার্গে কেহই কণ্টক রোঁধণু করিতে পারে না; 
আমাদিগের কল্যাণ ও উন্নতি অনিবার্য হইয়া পড়ে। এই 
যথার্থ বিশ্বাস কালাইলের ছিল, সুতরাং কারলাইল যে এক 
মহৎ ব্যক্তি হইবেন, তাহার আর বিচিত্রতা কি? তাহার চরিত্রের 
তৃতীয় ৭)--১01717901010 for whatever is great 
and noble.—মহত্বানুরাগ ! ‘যাহ! কিছু মহৎ ও সুন্দর, তাহ! 
দেখিলেই বা অনুভব করিলেই কাল ইল অবাকৃ হুইতেন, স্তব্ধ 
হুইতেন, বিস্মিত হইতেন, পুলকিত হইতেন। ইহার নামই 
ভক্তি। এই ভক্তি, এই মহত্বানুরাগিও! কালইলের ছিল 
বলিয়াই তিনি অসার বিষয়সমূহকে স্বণা করিয়া সার বিষয়ে 
আসক্ত হুইতেন; ইহার জন্য তিনি সৃষ্টির তাবৎ, পদাথে, ব্ৰহ্ম 
দর্শনে সমর্থ হইয়াছিলেন, ও সাধু মহাপুরুষগণের চরিত্রের মধ্যে 
প্রবেশ করিতে পারিয়াছিলেন। কালণইল বলিয়াছিলেন,__ 
‘Ah, does not every true man feet that he is himself 


made higher by doing reverence to what is really 

above him 2 No nobleror blessed fecling dwells im 
man’s heart.” “প্রত্যেক লোকই আপন! অপেক্ষা যাহা কিছু 
প্রকৃত পক্কে মহৎ, তংপ্রতি ভক্তি প্রদর্শন করিয়া কি বোধ করেন 
না যে, সহি ভক্তি প্রদর্শন দ্বারা তিনি নিজেই মহৎ হইয়| 
পড়েন? মনুষ্যের অন্তরে এই মহত্বানুৱাগ অপেক্ষা আর কোন 
উত্কৃষ্টতর ভাব নাই ৷ ইহাই সর্বাপেক্ষা শ্রেষ্ঠ ভাব।” তিনি 
আরও বলিয়াছেন, “Worship is transccndant wonder; 
wonder for which there is no limit or measure: that is 
worship” "পুজা আর কাহাকে বলে? প্রগাঢ় বিস্ময়রসে নিমগ্ন 
হওয়াই পূজ|; যে বিস্তর সীমা নাই, সেই বিস্ময়ে অভিভূত 
হওয়াই পুজা” আমরা প্রতিদিন পরমেশ্বরের উপাসনা করিয়া 
থাকি, আমরা কি মহাত্মা কালাইলের এই কথার ভাব সম্যকৃ 
প্রকারে উপলব্ধি করিতে পারিতেছি না ? আমাদিগের আরাধনা 
ও ধ্যান এই 0905০000206 wonder [ প্ৰগাঢ় বিসম্ময়ানুভব | 
ভিন্ন আর কি? কার্লাইলের ভক্তিময়ী প্রকৃতির পরিচয় দিবার 
জন্য তাহার রচনা হইতে আর একটি অংশের উল্লেখ করিতেছি। 
তিনি মহাত্মা নোভালিষের সহিত এক-বাক্য হইয়া বলিয়াছিলেন, 
[17010 is but out ‘temple in the universe, and 
that is the body of man. Nothing is holier than 
that high form. .Bending before man is a reverence 
done to, this revelation in the flesh. We touch 
heaven, when we lay our hand ona human body.” 

এই ব্ৰহ্মাণ্ডে কেবল এক দেবমন্দির দেখিতে পাই । মানুষের 
দেহই সেই দেবমন্দির। সেই শ্ৰেষ্ঠ আকৃতি অপেক্ষা অধিকতর 


কও 


পবিত্র আর কিছুই হইতে পারে না। মনুষ্যের সন্মুখে প্রণত 
হইলে, মানবদেহে যে ব্ৰহ্মপ্ৰকাশ, সেই ব্রহ্ম প্রকাশেব নিকটেই 
প্রণত হওয়া হয়। যখন কোন মানবশবীরেব উপবি হস্ত স্থাপন 
করি, তখন স্গলোক স্পর্শ কবিয়া থাকি '। কি চমং্জার ভাব! 
আমি পূর্বেই বলিয়াছি, মহৎ বস্তর বা মহৎ ব্যঞ্জিব গৌরব 
অনুভব করিতেও মহত্বের প্রয়োজন । যাহা কিছু ভাল, কয় জন 
লোকে মন খুলিয়া সেই সকলেব প্রশংসা করিতে পাবেন? কয় 
জন লোকে যথার্থ ভাবে সাধু মহাজনদিগের প্রশংসা করিতে 
সমর্থ হন? কয় জন লোকে ব্ৰহ্মপ্রকাশ দেখিয়া একেবারে 
বিস্ময়ে অভিভূত হইয়া পড়েন? যে 'বুক্তি এরূপে ব্ৰহ্মৈর ও 
ব্ৰহ্মভক্ত মহাপুরুষদিগের যথার্থ প্রশংসা করেন, তিনি কি আর 
প্রশংসাহ” সদৃগুণাবলী হইতে দূৰে অবস্থ।ন কবিতে পারেন? 
চুম্বক যেমন লৌহকে আকর্ষন করিয়! থাকে, ব্রন্ষের বা মহা- 
পুক্ুষবর্গেব গুণাবলী যখন সেইকপ কাহাকেও আকর্ষণ করে, 
তখনই তাহাব হৃদয় হইতে যথার্থ প্রর্শৎসার উত্পত্তি হয়। 
কালসইলেব 4১010175090 অথাৎ মহত্বানুরাগ ছিল; সুতবাং 
তিনি যে অসাধারণ প্রকৃতির লোক ছিলেন, তাহা আমরা সহজে 
বুঝিতে পারিতেছি ৷ 

তিনটি গুণ কার্লাইলকে অসাধারণ কবিয়া তুলিয়াছিল। (১ম) 
Sincerity অর্থাৎ অকপটতা, (২য়) Faith অর্থাৎ বিশ্ব, ও 
(৩য়) Admiration অৰ্থাৎ মহত্বামুরাগ । এই তিনেব সাধন 
করিয়া টমাস্‌ কালা ইল কি প্ৰাপ্ত হইয়াছিলেন ? প্রকৃত ধৰ্ম্ম লাভ 
কবিয়াছিলেন; নববিধানেৰ ভাব সকল প্রাপ্ত হইয়াছিলেন। 
ব্ৰাহ্মসমাজে মহাত্বী কেশবচন্দ্ৰ দেন যে ধৰ্ম্ম প্রচার করিয়াছেন, 

নববিধান নামে যাহা এক্ষণে জগতে প্রসিদ্ধ হইযাছে, তাহাবই 
ভাবসমূহ কালা ইল লাভ করিয়াছিলেন। ব্ৰাহ্মসমাজের অনেক 
তেব রী তাহার এঁক্য ছিল। তিনি খ্রীষ্টান দেশে ও খ্রীষ্টান 
পবিবারেঞ্জন্মগ্রহণ কবিষাছিলেন বটে, কিন্তু আমি বোধ কবি, 
তিনি অধুনাতন খ্রীষ্টানদিগেব ন্যায় মহাপুৰুষ ঈশাকে ঈশ্বরের 
সিংহাসনে প্রতিষ্ঠিত করিতেন না, অথচ খ্ৰীষ্টধৰ্ম্ম-ত্যাগী- 
দিগেব ন্যায় তিনি ঈশাবিবোধী ছিলেন না। ঈশার প্রতি 
তাহাৰ প্রগাট ভক্তি ছিল। ঈশার নাম তিনি প্রগাঢ় 
সম্তুমের ও ভক্কিব সহিত উচ্চাবণ কবিতেন। ঈশা যে 
Common Prayee অথাৎ আদর্শ প্রার্থনা শিষাদিগকে 
শিক্ষা দিয়াছিলেন, সেটি তিনি অত্যান্ত ভাল বাসিতেন। 
একমাত্র বিশ্ব-নিযস্তা অনন্ত পবমেশ্বরের চবণে মহাত্মা কালণ- 
ইল দ্বীপ্প দেহ-মন-প্রাণ উৎসর্গ করিয়াছিলেন। আমা- 
দিগের প্রিয় আচার্য্য কেশবচন্ত্র সেনের ন্যায় তিনি ঈশ্বরকে 
মাতৃনামেও আখ্যাত করিয়াছিলেন। পবলোকে ভাহাব অৰি- 
চলিত বিশ্বাস ছিল । প্রার্থনা দ্বাবা যে মানুষেৰ পাপ যায়, এবং 
প্ৰাৰ্থন| দ্বারাই মানুষ যে ঈশ্ববের অভিপ্রায় ও আপানাব কর্তব্য 
নির্ধারণ করিতে সমথ 'ইয়, এ বিষষে কার্লাইলেব সম্পূর্ণ বিশ্বাস 
ছিল। প্রার্থনা দ্বাবাই আমরা ঈশ্ববেব আশীৰ্ব্বাদ লাভ করিতে 
পারি, ইহ! তিনি বিলক্ষণ বুঝিতেন। অলিভাব ক্রমওয়েল 
প্ৰাথনা পুরুষ ছিলেন। তিনি ঈশ্ববেব নিকটে প্রার্থনা কবিয়| 
তাহাব আদেশ লাভের চেষ্টা করিতেন বলিয়াই মহাত্মা কালণ- 
ইল, ক্রমওয়েলের অনুরাগী হইয়া উঠিয়াছিলেন। কার্নাইল 
হলিয়াছেন,-- Can a man’s soul, to this hour, get 

guidance by any other method than intrinsically 
by that samc—devout prostration of the earnest 
struggling soul before the Highest, the giver of all 
Light : be such prayer a spoken, articulatélor be it 
a ৮0910010539 inarticulate one? There is no other 
110130.”_-"যিনি আমাদিগকে সকল বিষয় বুঝাইয়া দেন, যিনি 
আমাদিগকে জীবনপথে আলোকপ্রদর্শন করেন, মেই জ্যোতিঃ- 
স্বরূপ সর্্মভুবন্পতি পরমেশ্বরের সন্মুখে ব্যাকুল ভাবে 
পতিত হওয়া ব্যতিবেকে মানবাত্মা আর কোন্‌ উপায়ে 
আপনার কর্তব্য ও গন্ভব্য-পথ নির্দ্ধারণ' ‘হরিতে পারে? প্রার্থ- 
নাই এক মাত্র উপায়; সেই প্রার্থনা বাক্যে ব্যক্ত হউক, 
অথবা শব্দবিহীন নীরবই হউক, প্রার্থনাই এক মাত্র উপায়; 
আর কোন উপায় নাই।” প্রার্থনার আবশ্যকতা মহাত্মা 
কালণইলের কিরূপ গভীর বিশ্বাস ছিল, তাহা! এই উক্তি হইতে 
সহজেই হৃদয়ঙ্গম করা যায়! মহাত্মা কেশব চন্দ্রের ন্যায় কালণ- 
ইলের পাপবোধ বিলক্ষণ প্রবল ছিল। ধাহারা কেশবচন্দ্রের 
জীবনবেদে পাপবোধ-অধ্যায় পাঠ করিয়াছেন তাহারা তদীয় প্রবল 
পাপবোধের বিষয় অবগত আছেন। কালাইল বলিয়াছেন, 
“Faults? The greatest of faults, I should say, is to 
be conscious 01 none.”— “পাপের কথা কি বলিব ? জীবনে 
কোন পাপ নাই বোধ করাই সৰ্বাপেক্ষা শ্ৰেষ্ঠতম পাপু।” ব্রাহ্ম- 
সমাজে আমর! প্রকৃত অনুতাপকে পাপের প্রায়শ্চিত্ত বলিয়| 
স্বীকার করি। কাল“ইলও বলিয়াছেন, “ Of ৪11 acts, 15 


not, for a man, repentance the most divine ০০ 

“Jf sin is so fatal, yet in repentance too is man 
puified” শ্মন্ষ্যেব সকল কার্ধোর মধ্যে অনুতাপই কি 
সর্বাপেক্ষািগাঁয় ব্যাপার নহে? পাপ ভয়ানক অনিষ্টজনক ও 
মৃত্যুহূচক বটে, কিন্তু অনুতাপ দ্বারা মানুষ নিশ্চয়ই পাপমুক্ত 
বিশুদ্ধ হইয়া থাকে।” বিবেক বাণীৰ অন্থসবণ করাই যে 
প্রকৃত ধৰ্ম্ম, কালাইল তাহা বিশেষকপে প্রচাব করিতেন। 
আমাদিগের আচাধ্য কেশবচন্দ্ৰের ন্যায় তীাহাব বিবেক 
অতি তীক্ষ ছিল। বিবেকবাণীর বিকদ্ধাচরণ কবা অপেক্ষা 
যে অধিকতর অধৰ্ম্ম আব কলই, ইহ! তিনি বিলগ্ষণ বুঝিতেন। 
কেহ যদি কাহাকেও“ বিবেকের বিকদ্ধে কাধ্য কবিতে বলে, 
কালণইল বলিয়াছেন, সে ব্যক্তিক উত্তর কবা উচিত,-- “N০; 
by God’s help, no 1 you may take my purse, but I 
cannot have my moral sclf annihilated »_-“ঈশ্বর 
আমাকে সাহায্য করুন, আমি এরূপ কৰ্ম্ম কখনই কবিব না। 
তুমি আমার ধনসম্পত্তি আত্মসাৎ কবিতে পাব, কিন্ত আমার 
বিবেকের বিরুদ্ধাচরণ কবিবাব জন্য আমাকে আদেশ করিতে 
পার না; আমি আমার» ধৰ্ম্মজীবন ধ্বংস করিতে পারি না।” 
কাল ইলেৰ বচনাবলী অনুসন্ধান করিলে এইরূপ আমাদের আবও 
অনেক মতেব ও ভাবে সহিত তাহার প্রীক্য দেখিতে পাওয়া 
যায়!” আমরা কোন অস্বাভাবিক অলৌকিক ক্রিয়া মানি না। 
কিন্তু গ্রক্গীবিকতাব মধ্যেই অলৌকিকতা অনুভব কবিয়া থাকি। 
কালইলও তংপূর্ববস্তাঁ কৌন কোন মহাপুকষেব সহিত এক- 
বাক্যে নলিয়াছেন, “ We are the miracle 01101090105. 


“This world wholly is miraculous” “যাবতীয় ব্যাপা- 


me 

€রর মধ্যে আমরাই অধিকতর অলৌকিক! এই বিশ্বই সম্পূর্ণ 
অলৌকিক।” কার্লাইল অধুনাতন শ্রীষ্টানদিগের ন্যায় অস্বা- 
ভাবিক অলৌকিক ক্ৰিয়ায় বিশ্বাস করিতেন না; (অলৌকিক 
ব্যাপারসদ্বন্ধে তাহার বিশ্বাস আমাদিগের ন্যায় ছিল। এই 
সকল মতের উক্যনিবন্ধনই কি আমি কল1ইলের সহিত বর্ত- 
মান যুগধশ্মের সম্বন্ধ ঘোষণা করিতেছি ৭ নানা তাহা 
নহে। উহার সহিত আমাদিগের এতদপেক্ষা অধিকতর ঘনিষ্ঠ 
সম্বন্ধ আছে। 

এক জন বিশ্বাসী সরলভাবে ভক্তিৎপূর্ণচিত্তে সত্য অন্বেষণ 
করিলে যে সিদ্ধকাম হইতে পারেন, কাল ইল তাহার সাক্ষী । 
কালাইল নববিধানের অনেক সত্য লাভ করিয়াছিলেন নব- 
বিধান ত আর হঠাৎ হয় নাই । এ সংসারে হঠাৎ কিছুই হয় 
ন|। হঠাৎ হ্থধ্য উঠে না, হঠাৎ রজনীর সমাগম হয় না, হঠাৎ 
ঝড় হয় না, হঠাৎ মেখ হইতে বারি বর্ষে না। সকলই নিয়মা- 
নুসারে হুইয়া থাকে। এই নববিধান ঘোষিত হইবার পূৰ্ব্ব 
হুইতে বিধাতা জনসমাঙ্জে এখানে সেখানে ইহার ভাব অল্পাধিক 
প্রচার করিতেছিলেন। এক দেশে এক মহীপুরুষের ভিতরে, 
অন্য দেশে অন্য মহাপুরুষের ভিতরে ইহারই ভাব অল্গাধিক 
প্রকাশমান হুইতেছিল। কর্লাইলের জীবনেও নববিধানের 
পূর্বাভাস দেখিতে পাওয়া যায়। ঈশার ধৰ্ম্ম প্রকাশিত হইবার 
পূৰ্ব্বে মহৰ্ধি যোহন অনুতাপ করিবার উপদেশ দিয়া জরঁদ"মাজকে 
ঈশার ধৰ্ম্মগ্ৰহণে উপযুক্ত করিয়াছিলেন, কার্লাইল তেমনই 
অসারতা, আড়ম্বর প্রভৃতির প্রতি তীব্ৰ দ্থণা প্রদর্শন করিয়া, 
অবিশ্বাসী, লোকাচার-দাস লোকদিগকে অত্যন্ত ভৎ সনা করিয়া 


[ ২৫ ] 


নববিধানেরই পথ পরিষ্কার করিয়াছিলেন। ঈশা যে সকল 
উচ্চতত্ব প্রচার করিয়াছিলেন, যোহন সে সকল তত্ব প্রচার ন! 
করিলেও 1" ধর্মের সহিত যখন যৌহনের অবিচ্ছেদ্য যোগ 
রহিয়াছে, £তখন যে কালখইলের মতের সহিত নববিধানের 
প্রধান মত সমূহের স্পষ্ট এ্রক্য রহিয়াছে, সেই কালই- 
শের সহিত কেশবচন্তর সেনের ধর্মের যোগ নাই, একথা 
কে বলিতে পারে? কেশবচন্র সেন যেমন সকল ধন্মের 
মধ্যেই ব্ৰহ্মহসত্ত নিরীক্ষণ করিয়াছিলেন, কালাইলও তদ্রপ 
মানবসমাজে সকল প্রকার ধৰ্ম্মমন্প্ৰদায়ের মধ্যে ব্রক্ষের 
ব্যবস্থা প্রত্যক্ষ করিঙ্ছে সমর্থ হইয়াছিলেন। 40107119001) 
for whatever is great and noble অর্থাৎ যাবতীয় সুন্দর ও 
মহদ্বিষয়ের প্রতি অনুরাগ যে কাল 'ইলের জীবনের প্রধান গুণ, 
তিনি যে মানবজাতির শৈশবকালিক পৌত্তলিকতার মধ্যেও সত্যা- 
নুভব করিতে সমর্থ হইবেন, ইহা বিচিত্র নহে। কালণইল 
বলিয়াছেন; বিধাতা মানবজাতিকে ক্রমে ক্রমে বিবিধ ধৰ্ম্মভাব 
প্রদান করিতেছেন। স্কাণ্ডিনেভিয়ান প্রচীন লোকদিগের 
ইতিবৃত্ত পাঠ করিলে দেখিতে পাই, তাহারা আকাশ ও নক্ষত্র 
দ্বেভৃতির পুজা করিতেন ; ইহা তাহাদিগের পক্ষে স্বাভাবিক 
ছিল। তিনি লিখিয়াছেন,--40210006 we understand how 
৮1.659 men worshipped canopus, became what we 
call Sapigns, worshipping the stars ? Such is to me 
the secret of all forms of paganism. To these prime- 
val men, all things were an emblem of the God- 
like,—of some God.” “And look, what perennial 

fibre of truth was in that. To us also through every 
star, through every blade of grass is not a (God 
made visible, if will open our minds and eyes.” 
“সেই প্রাচীন লোকেরা কিরূপে নক্ষত্ৰাদির পুজা কাণ্ডাছেলেন 
বুঝিতে পারিলেই যাবতীয় আদিম পৌন্তলিকতার মৰ্ম্মভেদ 
করিতে পারা যায়। যে সকল বস্তার মধ্যে সেই আদিম লোকের! 
ঈশ্বরের কোন ভাবের প্রকাশ দেখিতেন, সেই সকল বস্তুকেই 
তাহারা পুজা করিতেন। প্রত্যেক নক্ষত্রে, প্রত্যেক তৃণকণার 
মধ্যে আমরাও অন্তরের আবরণ উন্মোচন পুর্বক নেত্ৰপাত 
করিলে ব্রহ্মপ্রকাশ উপলদ্ধি করিয়া থাকি” 

মহাত্ম৷ কালশইলের ন্যায় আমরাও বলি, সেই আদিম 
লোকদিগের নিকটে তাদুশ পৌত্তলিকত| অনিবাধ্য। আরিষ্টটল 
বলিয়াছিলেন, ‘যদি কোন লোককে জন্মকাল হইতে অন্ধকারে 
প্রতিপালন করা যায়, আর বহুকাল এরূপে প্রতিপালন করিয়া 
অকস্মাৎ একদিন সর্ধ্য, চন্দ, নক্ষ ত্রাদি দেখান যায়, তাহ! হইলে 
এই সকল বস্তু তাহার নিকটে কি অদ্ভুত বলিয়াই প্রতীয়মান 
হয়! আমরা প্রতিদিন এই সকল দেখি বলিয়া কোন বিশেষ 
ভাব আমাদিগের মনকে আন্দোলিত করে না; কিন্তু সে ব্যক্তির 
হৃদয় নিশ্চয়ই নানা অদ্ভুত ভাবে আলোড়িত হইয়া পড়ে ৷” 
আমাদিগের দেশের প্রাচীন ঘর্ধ্যগণও যে, কিজন্য বুক্ষের, 
জলের, ঝটিকা ও হুতাশনের পুজা করিয়াছিলেন, কাল 1ইলেৱ 
ন্যায় আমরাও এক্ষণে তাহার মর্ম্মোন্ডেদ করিতে পারিতেছি। 
জ্ঞানী ৰ্যক্তিদিগের নিকটে যে সকল ব্যাপার একরূপ, অজ্ঞানী- 
দিগের নিকটে সেই সকল অন্যরূপ । ঈশ্বরের ভাব ও শতি- 

সম্বন্ধে অন্ফ,ট জ্ঞান প্রাচীন পুরুষর্িগেব হৃদয়ে ছিল বলিয়াই 
ভঠাহারা জড়োপাসনায় নিযুক্ত হইয়াছিলেন। সেই পুঞ্জাও 
তাহাদিণ্টের মহত্বের পৰিচায়ক । কাল ইল এ পৌত্তলিকতার 
নিন্দি! ir না। তিনি বলিয়াছিলেন, “Condemnable 
Idolatry is insincere Idolatry” “কপট পৌন্তলিকতাই 
ঘুণ ৰহ পৌন্তলিকতা ৷” আমরাও বলি, Condemnable Idola- 
try is insincere Idolatry.—“কপট পৌত্তলিকতাই ছৃণাৰ্হঁ 
পৌত্তলিকত1।” যে জানে, ওঁ হুধ্য, চন্দ্ৰ প্রভৃতিই সৃষ্টিকর্তা ও 
বিশ্বনিয়স্তা, তাহার পৌন্তলিকতায় দোষ কি? কিন্ত যাহারা জানে 
সব,-বুঝে সব, অন কেবল লোকাচার রক্ষার জন্তু, লোকে 
ভয়ে,--দেখীয় প্রথার বশবন্তাঁ হইয়| পৌত্তলিকতাব আশ্ৰয় গ্রহণ 
কবে, তাহাদিগেব পৌত্তলিতা নিশ্চয়ই দ্বণার্থ। যাহারা এই 
সকল অবলম্বন কবিয়! ধৰ্ম্মপথে অগ্রসব হয় না, সেই কপট 
লোকদিগের পৌন্ুলিতা নিশ্চয়ই দ্বণাৰ্হ । মহাত্মা কেশব- 
চন্দ সেনের উপদেশাবলী পাঠ করিলে দেখিতে পাই, 
তান পৌবাণিক বিষয়মমূহেব মধ্য হইতে এইরূপ সত্য 
নিষ্কাশন পূৰ্ব্বক প্রচাব কবিয়া গিয়াছেন। কালাইল নসদ্বিগের 
পূবাণ শাস্ত্রে ভীম পুরুষেব বৃত্তান্ত পাঠ কবিয়া কত তৃপ্ত হইয়া- 
ছিলেন! নর দিগের পুবাণে কথিত আছে, এক ভীম পুরুষের 
দেহ'খশশেষ হইতে এই বিশ্ব সংসারেব সৃষ্টি হইয়াছে । তাহার 
রপ্ত হইত সাগব সকলের উৎপত্তি, অস্থি হইতে ভূধর সকলের 
উৎপত্তি ; মেঘমাল! তাহারই মত্তি দ্ধ, অপরাপর যাহ! কিছু তাহা‘ 
রই অঞ্গপ্রত্যঙ্গ। এই কবিত্বের মধ্যেও কালর্ণইল অপূৰ্ধ্ 
সত্যান্থভব করিয়াছিলেন। যদি তিনি গীতা শাস্ত্ৰে বিরাট পুরু- 

যের বিষয় পাঠ করিতেন, সেখানেও অপূৰ্ব্ব সত্যানু'ভব করিয়া 
সুখী হইতেন। গীতায় উল্লিখিত হইয়াছে, _বিশ্বনিয়স্তা অনন্ত 
পরমেশ্বর কিরূপ? 

“বহুনাৎ পাবকশ্চাম্মি, * * সরসামস্মি সাগরঃ 

প্বাবরাণাৎ হিমালয়ঃ * * অশ্বখঃ সৰ্ব্ববুক্ষাণাং 

প্ররৱাবতো গজেল্দাণাৎ * * সর্পাণামস্মি বাহুকিঃ 

মৃগাণাঞ্চ মৃগেন্গোহৎ বৈনতেয়শ্চ পক্ষিণাম্‌ ।” 

“অষ্টবস্ুর মধ্যে অনিদ্ববূপ, জলাশয় সমূহের মধ্যে সাগর 
স্বরূপ) স্থাবর বস্তপুগ্জের মধ্যে হিমালযুন্বরূপ ; বৃক্ষসমূহের মধ্যে 
অশ্বখহ্রূপ, হস্তিমম্‌হের মধ্যে ও্ররাবতস্বক্পপ, সর্পগণের মধ্যে 
বাস্থকিস্বকপ, মৃগগণের মধ্যে সিংহ স্বরূপ, পক্ষীদিগের মধ্যে 
গরুড় স্বরূপ।” মহাত্মা কালাইল যদি এই বর্ণনা পাঠ করি- 
তেন, নিশ্চয়ই ইহার মধ্যে পরম সত্যের সমাবেশ অনুভব করিয়া 
পুলকে পূর্ণ হইয়া উঠিতেন। তিনি যে কেবল পৌন্তলিকতার 
মধ্যেই সত্যানুভব করিতেন, এমত নহে; সকল প্রকার ধৰ্ম্মের 
ভিত্তিই যে স্বগাঁয়, ইহা তিনি মুক্তকণ্ঠে স্বীকার করিয়া গিয়াছেন। 
তিনি বলিয়াছে ন।---5012)0 speculators’ have a short 
way of accounting for 1he Pagan religion : meré 
quackery, priestcraft and dupery, say they ; no 
sane man ever did believe it. It will be often ৯০৮ 
duty to protest against this sort of hygathesis 
about men’s doings and history ; and F here, on 
the very threshold, protest against it in reference 


to Paganism, and to all other 1sms by which man 

has ever for a length of time striven to walk in 
this world.” 

ইহা ভাবার্থ এই, কতকগুলি লোকে মনে করেন, যাবতীয় 
টিউন ধৰ্ম্ম কেবল ভণ্ডতা ও অন্যায় পৌরোহিত্য প্রভৃতি 
হইতে উৎপন্ন হইয়াছে; কোন জ্ঞানবান লোক ও সকল বিশ্বাস 
করেন নাই ৷ এই কথার বিরুদ্ধে সতত প্রতিবাদ করাই আমা- 
দিগের কর্তব্য । আমি প্রতিবাদ করিয়া বলিতেছি, কি পৌস্ত- 
লিক ধৰ্ম্ম,--কি অন্তান্ত ধৰ্ম্ম "যাহ! অবলম্বন করিয়া মনুষ্য বছ- 
কাল সংসার পথে ষথার্থভাবে বিচরণ করিবার চেষ্টা করিয়াছে, 
তাহার বিরুদ্ধে কিছুতেই ঈর্শ ভাব পোষণ কৰা বৈধ নহে। 

মহাত্মা কালগইল বিশ্বাসী পুরুষ ছিলেন, খাটি লোক ছিলেন, 
সেই জন্যই খাটি লোকেরা কিৰপে পবিচালিত হইয়া কোন্‌ 
কোন্‌ বিষয়ে কিজন্য বিশ্বাস স্থাপন করিয়াছিলেন, তাহা বুঝিতে 
পারিয়াছিলেন। প্রাচীনকালে যে বহুপ্রকার সত্য প্রচারিত হই- 
য়াছে, তাহা কালণইল বুঝিয়াছিলেন । সকল শাস্ত্রের মধ্যে 
সত্য আছে এ কথা যেমন তাহার অনুভূত হইয়াছিল, সর্ব্বদেশীয় 
সকল মহাপুকষেব ভিতরে মহত্ব আছে, ইহাও তিনি তদ্রুপ অনু- 
ষ্ভব কবিতে সমর্থ হইয়াছিলেন । মহাপুকষদিগের সহিত মহাত্মা 
কেশবচন্দ সেনের যেমন অসাধারণ যোগ ছিল, কালাইলের 
যোঞ্চও তদ্রপ। মহাজনদিগকে ভক্তি করিতে টমাস কালাইল 
যেমন ফ্লর্ুনতেন, এমন আর কে জানে? তিনি বলিয়াছেন, 
“No sadder proof can be given by a man of his own 


itfleness than disbelief in great men.” “মহাপুরুষে 
অবিশ্বাস মানুষের ক্ষুদ্ৰতার যেরূপ প্রমাণ তদপেক্ষ। দুঃখজনক 

প্রমাণ আর কিছুই নাই।” মহাপুরুষদিগের প্রতি যাহাদের 
ভক্তি নাই তাহাদিগের সদগ,ণে ও মহত্তে যাহাব| আকৃষ্ট হয় ন| 
তাহারা কি আবার মনুষ্য পদবাচ্য ? কালণইল বঙ্গিঘাছেন,_ 
“We all love great men ১ love, venerate, হর down 
submissive before great men ; nay can we honestly 
bow to anything else ?” “আমরা সকলেই মহাজনদিগকে 
ভাল বাসি; ভালবাসি ও ভক্তি করি; তাহাদিগের সন্মুখে 
বিনীতভাবে প্রণাম কৰি; আর কিছুব সম্মুখে কি যথার্থভাবে 
প্রণাম কবিতে পারি?” 

কাল?ইলেব এই উক্তি হইতে মহাপুঞ্চমদিগেব প্রতি তাহাৰ 
কীদৃশ প্রগাঢ ভক্তি ও অনুবাগ ছিল, তাহা আমবা জদয়ঙ্গম 
কবিতেছি। ধাহাব অসাধাবণ মহত্তানুরাগ, সঁদঢৃশ প্ৰগাঢ় ভক্তি, 
তিনি যে সকল মহাপুকষ প্রচাবিত ভিন্ন ভিন্ন ধৰ্ম্মতত্ত্বের ও ধৰ্ম্ম 
ভাবের মৰ্শ্ম গ্ৰহণ করিতে সমৰ্থ হইলেন, তাহা বিচিত্র নহে। 
আপনাব| সকলেই জানেন, খী, ষ্টানেব| সাধারণতঃ অন্যান্য ধর্মের 
মহত্ত্ব দেখিতে পান না; বিশেষতঃ মহাপুরুষ মহম্দের প্রতি 
তাহার্দিগের কি প্ৰকাৰ ভাব, তাহা আপুনাব। বিলক্ষণ অবগত 
আছেন। অনেক খ্রীষ্টান পণ্ডিত মহম্মদকে সম্পূর্ণ ভণ্ড, কপট, 
বিলামী, নৃশংস ও ধৰ্ম্মহীন বলিয়া বৰ্ণনা করেন। কাল।ইল 
বলিয়াছেন, যাহাবা মহাত্ম। মহম্মদকে ][]}[>০560 অর্থাৎ গধৰ্ম্ম- 
হীন ভণ্ড বলিবা থ কেন, তাহাবা নিশ্চয়ই মিথ্যা বলেন* ওঁকপ 
‘অন্যন্য ধারণাসম্বন্ধে তিনি বলিয়াছেন,-“[1097 arc the pro- 
duct of an age of scepticism ; they indicate the 


saddest spiritual paralysis and mere death-life of 

the souls of men : more Godless theory I think 
was never promulgated in this earth. A false man 
found mreligion ? I will venture to assert that it is 
increditfle that a great man should have been other 
than true.” ইহার ভাবার্থ এই, মহাপুরুষদিগের সম্বন্ধে অন্য্যায় 
ধারণা কেবল ধৰ্ম্ম বিশ্বাসের অভাব হইতে উৎপন্ন হয়। উহা! 
আধ্যাত্মিক রোগের লক্ষণ । ঈশ্বরের প্রতি যাহাদের যথাৰ্থ 
বিশ্বাস, তাহার! ঈদৃশ ধারণাকে অন্তঃকরণে কখনই স্থান দিতে 
পারেন না। একজন অসার ভণ্ডলোক কি কখন ধৰ্ম্ম সংস্থ'পন 
করিতে পারে? না,_দ!, ইহা কখনই সম্ভব নহে। মহাপুরুষ 
সত্যশীল, সরল ও অকৃত্ৰিম নহেন,ইহা কোন, প্রকারেই 
বিশ্বাস করা যায় না। 

মহাত্মা কালাইল যে কথ! বলিয়াছেন, তাহা সম্পূর্ণ সত্য । 
যাহার ভিতরে ধৰ্ম্ম নাই, সে কি কথন ধর্ন্মস্থাপন করিতে পারে? 
Insincere, imposter,— কপট ধর্মহীন অসার ভণ্ড লোক 
কতৃক কখনও কোন ধৰ্ম্ম প্রতিষ্ঠিত হইতে পাবে না। যাহা 
কিছু সত্য ও সুনার, তাহাই মানুষের মনকে আকৃষ্ট করিতে 
পারে । সত্য-সুন্দর বিধাতা যদি মহম্মদের ভিতরে থাকিয়া কার্ধয 
না করেন, তাহা হইলে মহন্মদের সাধ্য কি, তিনি ধৰ্ম্ম রচনা 
করেক্স ? হাজার হাজার লোকে মহম্মদের অনুবন্তী হইয়াছিল; 
"উঠ”ঞ্ুঞক্লিলে উঠিত ; ‘বস --বলিলে বসিত; এখনও হাজার 
হাজার লোক তাহার উপদেশের বশবত্তী হইয়া প্ৰতিদিন পাঁচবার 
নগাজ পড়িতেছে ; এখনও ঠাহার উপদেশক্রমে অদ্বিতীয় ঈশ্বরের 
নাম কীর্তন করিতেছে; সঁদৃশ মহাপুরুষ মহম্মদকে ভণ্ড বল! 

বাতুলতার পরিচয় প্রদান ভিন্ন আর কি হইতে পারে? কাল ইল, 
মহুম্মদের মহত্বে মুগ্ধ হইয়া বলিয়াছিলেন, “মহদ্মদকে ভণ্ড 
বলিও না; যে মহম্মদ ঈশ্বর ভিন্ন আর কিছু জানতেন না; 
ঈশ্বরের গৌরব ভিন্ন আর কাহারও গৌরব বুঝিতেন না তাহাকে 
ভণ্ড বলিও না। যে মহম্মদ দুঃখীদিগকে এত ভাল বাসিতেন 
যে, প্রতি ব্যক্তির উপার্জিত অর্থের দশমাংশ দরিদ্রদিগের প্রাপ্য- 
সম্পত্তি বলিয়৷ নির্দেশ করিয়া গ্রিয়াছেন, সেই দয়ালু মহে্মদকে 
ভণ্ড বলিও না। যিনি বিলাসকে দর্বতোভাবে দ্বণা করিতেন, 
সামান্ত কুটি জল খাইয়া জীবন ধারণ করিতেন, ও যিনি প্রতিবর্ষে 
রমজান মাসে নিভৃত শৈলশিখরে আরোছুণ করিয়া গভীর তপ- 
স্তায় নিযুক্ত হইতেন, সেই সাধক তপস্বী মহম্মদকে ভণ্ড বলিও 
ন|। যে মহম্মদ, পাছে কেহ তাহার সমাধি-স্তম্তকে ঈশ্বর-প্রাপা 
সন্মান ধান করে, এই আশঙ্কায় তাদৃশ সম্মান প্রদান করা অন্তায় 
বলিয়। শিষ্যদিগকে শিক্ষা দিয়াছিলেন, সেই মহম্মদকে ভণ্ড 
বলিও ন।। ধাহার ধৰ্ম্ম, পরমেশ্বরে আত্মসমর্পণ ভিন্ন আর 
কিছুই নহে, তাহার ধৰ্ম্ম নিশ্চয়ই মহৎ ৷ মহম্মদ বলিয়াছেন, 
ইদ্লাম ধর্মের সার অর্থ ঈশ্বরে "সম্পুর্ণ আত্মসমৰ্পণ; ঈশ্বর 
হইতে ভাল হউক মন্দ হউক, যাহ! আসিবে, আনন্দে তাহ! 
গ্রহণ করাই ইসলাম-ধৰ্ম্মাবলদ্বীর কর্তব্য।” ইহা যদি ইসলাম 
ধৰ্ম্ম হয়, কর্লাইল বলিয়াছেন, “আমিও ইস্লাম ধৰ্ম্ম ক্রিশ্বাস 
করি।” যে কার্লাইল বাইবেল গ্ৰন্থে ধৰ্ম্মাত্ন৷ জবেক»কাহিনী 
এত ভালবাসিতেন, যে একদা পরিজনবর্গকে লইয়া দৈনিক 
উপাসনা করিতে বসিয়া কেবল যবের আধ্যানটি আদ্যোপান্ত 
পাঠ করিয়াছিলেন, তিনি যে মহন্মদ-কথিত ইস্লাম ধশ্মের সার- 

তত্ব পাঠ কবিয়া বলিবেন, “আমিও ইস্লাম ধৰ্ম্ম মানি,’--ইহাঁ 
কোন ক্রমেই বিচিত্ৰ নহে । কাল নইল এইরূপ কেবল মুসলমান 
ধৰ্ম্মেব ও '{হম্মদেব মহত্বে আকৃষ্ট হন নাই; ভূতকালে বিধাতা 
যত ন বিধান প্রচাৰ করিয়াছেন, কাল ইল তত্সমুদয়েই 
বিশেষরূপ আকুষ্ট হইয়াছিলেন। আমবা যেমন বিধাতাব 
প্রাচীন বহু-বিধান মানি, কালশইলও তেমনি মানিতেন। তিনি 
বলিয়াছেন,-_"]"01 the whole pats 15 the possession of 
the prasent , the past had always something true 
and is a precious possession Ina different time, 
in a diffcrent 012৩০) itis always 90110 other side of 
our common Tluman Nature that has been develop- 
ing itself The actual truc is the sum of all 11650 *” 
ইহাব ভাবার্থ এই,--“অতীত কালের যাবতীয় ব্যাপাব বর্তমানের 
সম্পত্তি হইয়াছে । অতীত কালেব মধ্যে যে সত্য প্রচারিত হইয়া- 
ছিল, তাহা! এক্ষণে বর্তমানের সম্পত্তি। ভিন্ন ভিন্ন সময়ে ভিন্ন 
ভিন্ন স্থানে একই মানবচরিত্রের ভিন্ন ভিন্ন ভাবের বিকাশ হই- 
য়াছে। এই সকল ভাবে সমষ্টিতে প্রকৃত সতাধৰ্ম্ম গঠিত 
হইয়া থাকে ৷” | 

বৰ্ত্তমান যুগধৰ্শ্মের কথা এতদাপেক্ষা স্বন্দরকপে আব পবিব্যক্ত 
হইত পারে না] সকল ধৰ্ম্মে সত্য আছে, কার্লাইল কেবল 
একথা "নিতেন না; সকল ধৰ্ম্মের সমষ্টিতে যে অখণ্ড সাৰ্ব্ব- 
ভৌমিক ধৰ্ম্মের উৎপত্তি, ইহাও তিনি মানিতেন। ব্ৰাহ্মসমাজে 
আমরা সকলেই মানি, সকল ধৰ্ম্মে সত্য আছে; কিন্তু 
সকল ধৰ্ম্মে সত্য আছে মানিলেই নববিধান মানা হয় 

না! পুরাকালিক সকল ধর্শ্মের এক একটি বিশেষ ভাব 
আছে। সেই বিশেষ বিশেষ ভাব প্রচারের জন্যই 
বিধাতা, ভিন্ন ভিন্ন সময়ে ভিন্ন ভিন্ন বিধান প্রেরণ করিছ্ ছিলেন ৷ 
যে জন্য ঈশার আগমন ও খ্ৰীষ্ট ধৰ্ম্মের উৎপত্তি, সে জন্য 
শ্ীচৈতন্যের আবির্ভাব ও বৈষ্ণব ধৰ্ম্মের প্রচার নহে। যে জন্য 
শাকাসিংহের জন্ম, সেজন্য মহম্মদের জন্ম নহে। যখন যীহুদী- 
জাতি পরমেখরের ইচ্ছায় চালিত ন! হইয়া, তাহার সহিত সাক্ষাৎ 
যোগ অনুভব না করিয়া কেবল অসার ক্রিয়াকাণ্ডে আসক্ত হুইয়া! 
পড়িয়াছিলেন, বে সময়ে ফিরুশী ও সাদুকিগণ অসার ধৰ্ম্মে লিপ্ত 
থাকিয়া সময়াতিপাত করিতেছিলেন, সেঁই সময়ে ঈশার জন্ম 
হইল। কিরূপে ব্রচ্ষেব ইচ্ছাপত্ন মানুষকে চলিতে হয়, কিরূপে 
ঈশ্বরকে বিশ্বাস করিতে হয়, কিরূপে যথার্থ পুল হইতে হয, 
কিরূপে ঈশ্বরের সহিত মানবের পিতা পুত্ৰ সম্বন্ধ সংস্থাপিত 
হইতে পারে, দেবধি ঈশা তাহা শিক্ষা দিয়া গেলেন। যেমন 
বোগ, তেমনই ওঁষধ; যেমন ক্ষুধা, তেমনই আহার-ব্যবস্থা ; 
যেমন প্রয়োজন, তেমনই বিধান। এইরূপ ভক্তিহীন দেশে 
ভক্তি শিক্ষা দিবার জন্ত শ্রচৈতন্তের জন্মু ও বৈষ্ণবধৰ্ম্ম-বিধান ৷ 
বখন এদেশে লোকে কামনার দাস হইয়া অসার ক্রিয়াকার্ণডে 
লিপ্ত হুইয়াছিল, তখনই “কামনা-বিমৰ্জ্জন”--পরম ধৰ্ম্ম প্রচার 
করিবার জন্য,--তপস্যা ও পুরুষকার প্রভাবে দিব্যজ্ঞান "পা 
পূৰ্ব্বক লোকে যাহাতে সংসারবন্ধন হইতে মুক্ত হুঞ্ণ-জাহারই 
উপদেশ দিবার জন্য বুদ্ধদেবের ও বৌদ্ধ ধম্মের আবির্তাব। যখন 
আরব দেশীয় লোকেরা পৌত্তলিকতার অন্ধকারে সমাচ্ছন্ন হইয়া 
নিরাকার অদ্বিতীর পরমেশ্বরকে দেখিতে পাইতেছিল ন’, তখনই 

অদ্বিতীয় সীশ্ববে মনুয্যের বিশ্বাস, ভক্তি, নির্ভব উৎপন্ন করিবার 
জন্য মহুম্মদেব জন্ম ও ধর্্বপ্রচাব। এই বিধানতত্ব কালণইল 
সম্যক্‌ পত্রিমাণে না হউক, অনেক পরিমাণে বুঝিয়াছিলেন। সেই 
জন্যই তির প্রন্মোতুরচ্ছলে লিখিয়াছিলেন;--"] ০0 which of 
00950 three religions do you specially adhere? To 
all the three, for they by their union constitute the 
true religion” “এই তিন ধর্মের মধ্যে তুমি বিশেষরূপে 
কোনটির অনুবক্ত ?” “এই প্ৰশ্নেব উত্তর,__“আমি এই তিনটি- 
তেই অনুরন্র , কেননা উহাব! পবম্পর মিলিত হইয়া! প্রকৃত 
ধৰ্ম্মকে গঠন করে।” 

ইহাই নববিধানেব ভাব। সকল ধৰ্ম্মে সত্য আছে, কেবল 
ইহ! মানিলে কোন একটিতে বিশেষভাবে অনুবক্ত হওযা যাষ; 
কিন্ত নববিধান মানিলে সকলগুলির সমন্টিতে যে বিশেষ নতন 
ধৰ্ম্মেব উৎপত্তি হয়, তাহাবই প্রতি অনুরাগ উদ্দীপ্ত হইয়া থাকে। 
বন্ধুগণ ৷ মহাত্মা কালাইলেব সঁহিত বৰ্ত্তমান যুগধৰ্ম্মেব সম্বন্ধ 
বোধ কবি, আপনাবা এক্ষণে সম্যক প্রকাবে অনুভব কবিযাছেন। 
আমরা যাহাতে কাল ইলেব ন্যায় সবল, খাঁটি, বিশ্বাসী ও ভক্তি- 
পরায়ণ হইয়া ধর্ম্মসাধন আৰম্ভ কবি, আমব! যাহাতে কালাইলের 
ন্যায় মহত্বাসুবাগী হুইয়া সকল শাস্ত্রেব গৌবব বুঝিতে ও সকল 
মহাপুকষকে আন্তরিক ভক্তি কবিতে পারি পরমেশ্বব আমা- 
দিগকে এই আশীর্বাদ করুন। তাহার ন্যায় আমরা বলিয়া 
থাকি “The actual true is the sum of all religions”— 
সকল ধৰ্ম্মেব সমষ্টিই প্রকৃত ধৰ্ম্ম৷ এই সকল ধৰ্ম্মের ভিন্ন ভিন্ন 
ভাব না হইলে আত্মাব ক্ষুধা ভাঙ্গে না, তৃপ্তি হয় না; মানব 

প্রকৃতি সম্পূর্ণ চরিতার্থতা লাভ করিতে পারে ন৷। ভিন্ন ভিন্ন 
ধর্মের বিশেষ বিশেষ ভাব গ্রহণ পূৰ্রক আমরা যাহাতে যোগ ও 
ভক্তি, জ্ঞান ও নীতি, কৰ্ম্ম ও বৈরাগ্য সাধন করি এ দ্বারা 
আমাদিগের জীবনকে নববিধানের সাক্ষী ও প্রমাণ স্বর শ করিতে 
পারি বিধাতা আমাদিগকে এরূপ প্রবৃত্তি ও শক্তি প্রদান করুন। 


